梁熾江

梁熾江，前香港警察，因為利用職務之便貪污同享受免費女伴服務，2005年被捕，去到2007年6月被判囚16月。

生涯同犯案經過 
佢喺1981年加入香港警察，喺1993年晉升為警長，因為犯案被捕前，佢任職重案組警長，原定喺2005年7月退休。

因為面對財政困難，佢喺2005年4至6月期間，曾經為旺角星際城市開設鹹碟舖嘅黑社會人士通風報信避過警方掃蕩同埋解決黑社會滋擾問題，之後仲索取八萬元蚊賄款同享受免費女伴服務。佢去到2005年6月22號被廉政公署拘捕，最後被控五項公職人員接受利益同一項索取利益罪，去到2007年6月被判囚16月。廉署人員之後喺有關鹹碟舖入面搵到超過6,000隻鹹碟，其中超過200隻被評為不雅或淫褻。

呢單案嘅故事後來被改編成為《廉政行動2011》嘅其中一集《黑白線》。

香港警察
香港罪犯